Дунейм щыхъыбархэр
Нобэ
♦Гужьеигъуэм и дунейпсо махуэщ
♦УФ-м IэщэкIэ ЗэщIэузэда и Къарухэм дзэм пыщIа транспортым и лэжьыгъэр зэкIэлъызыгъакIуэ и къулыкъум и махуэщ
♦Азербайджаным щагъэлъапIэ цIыхум и хуитыныгъэхэм я махуэр
♦Молдовэм и тхыдэджхэм я махуэщ
♦Тыркумэным юстицэмкIэ и органхэм я лэжьакIуэхэм я махуэщ
♦1761 гъэм Урысей империем унафэ къыщащтащ къэралым къулыкъу хуэзыщIахэм пенсэ яхуэгъэувыным теухуауэ.
♦1815 гъэм Инджылызымрэ Пруссиемрэ я дзэхэм Бонапарт Наполеон и армэр Ватерлоо къалэ цIыкIум деж щызэтракъутащ.
♦1880 гъэм Москва къалэм Пушкин Александр и фэеплъ къыщызэIуахащ. Ар скульптор Опекушин Александр и проекткIэ ящIат.
♦1889 гъэм США-м щыщ Ричардсон Уильям къигупсысащ сабийхэр къызэрырашэкI гу цIыкIур. Иджыпсту ар дуней псом нэхъыбэу къыщагъэсэбэп сабий хьэпшыпхэм ящыщщ.
♦1932 гъэм Женевэ къалэм (Швейцарие) къыщащтащ Баскетбол зэгухьэныгъэхэм я дунейпсо федерацэ къызэгъэпэщыным теухуа унафэ. Иджыпсту абы хэтщ къэрал 213-м я зэгухьэныгъэхэр.
♦1936 гъэм дунейм ехыжащ совет тхакIуэ, драматург, жылагъуэ лэжьакIуэ Горький Максим.
♦1937 гъэм щIидзащ кхъулъатэкIэ къемытIысэхыу Москва - Полюс Ищхъэрэ - Ванкувер гъуэгуанэр зэпычыным теухуа зекIуэр. Кхъухьлъатэр зэрагъакIуэрт Чкалов Валерий, Байдуков Георгий, Беляков Александр сымэ. Ищхъэрэ полюсыр зэпиупщIри, США-м щыщ Сан-Джасинтэ къалэм щетIысэхащ. Километр 10148-рэ хъу гъуэгуанэр абыхэм зэпачат сыхьэт 63-м щIигъукIэ.
♦1946 гъэм Италиер Республикэ хъуащ.
♦1955 гъэм «Юность» журналым и япэ номерыр къыдэкIащ.
♦1956 гъэм Налшык музыкэ училищэ къыщызэIуахащ.
♦1960 гъэм дунейм къытехьащ тхьэмахуэм зэ къыдэкI «За рубежом» журналым и япэ номерыр.
♦1974 гъэм дунейм ехыжащ дзэзешэ цIэрыIуэ, къэрал лэжьакIуэ, Совет Союзым и Маршал Жуков Георгий.
♦1935 гъэм къалъхуащ урысей актёр, режиссёр, СССР-м и цIыхубэ артист, УФ-м и Къэрал саугъэтыр зыхуагъэфэща, къэрал академическэ Театр ЦIыкIум 1988 гъэ лъандэрэ и художественнэ унафэщI Соломин Юрий.
♦1940 гъэм къалъхуащ адыгэ сурэтыщI-живописец Индрис Залымхъан.
♦1942 гъэм къалъхуащ Инджылызым щыщ музыкант, уэрэджыIакIуэ, композитор, дуней псом цIэрыIуэ щыхъуауэ щыта «Битлз» гуп цIэрыIуэр къызэзыгъэпэщахэм яхэта Маккартни Пол.
♦1949 гъэм къалъхуащ Качиньский зэкъуэш зэтIолъхуэныкъуэхэу Лехрэ (Польшэм и президенту щытащ, 2010 гъэм мэлыжьыхьым и 10-м Смоленск пэмыжыжьэу кхъухьлъатэ къыщыщехуэхам хэкIуэдахэм ящыщщ) Ярославрэ (Польшэм и премьер-министру щытащ).
♦1956 гъэм къалъхуащ химие щIэныгъэхэм я доктор, КъБКъМУ-м и профессор Ало Владимир.
♦1976 гъэм къалъхуащ Урысей эстрадэм и артист, уэрэджыIакIуэ, нэтынхэр езыгъэкIуэкI Галкин Максим.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 - 25-рэ, жэщым градус 16 - 18 щыхъунущ.
Лъэпкъ Iущыгъэ:
ЗэкIуэцIыпхауэ щылъ дыгъужьыр тхьэкIумэкIыхьым йощэ.
Зыгъэхьэзырар ЖЬЭКIЭМЫХЪУ Маринэщ.
